JohanHeinsen/ENO huggingface dataset:
Ribe Stifts Adresseaviser, 1845-09-03
Schaldemose. - Under 21. Aug. er Cand. med. & chir. A. H. Claussen udnævnt til Underlæge ved 14de Linie-Jnfanteri Bataillon. Under 22. Aug. er Exam. juris K. Hjort meddeelt Bevilling til at være Strandingscommissionair for Kysten fra Plushusene ved Rødvig Skandse indtil Vordingborg, Kjøbstad. Under f. D. er i efternævnte Tjenester under Toldvæsenet, fra 1. Septbr. d. A. at regne, allern, beskikket som følger: Commandeersergeant og Skriver ved General commanden i Hertugdømmerne, Domd. C. Röhlk, til Toldcontrolleur i Lütjenburg; Vagtmester i Gardehusardivisionen, Domd. J. C. F. Fischer, til konstitueret Patrouillebetjent paa Toldgrændsen mellem Nørrejylland og Slesvig, Fyrværker i den kgl. Artilleribrigades Tøietat, P. W. Jahnsen, til Underbetjent i Odense; Commandeersergeant i 1ste Art. Regim. F.C. M. Rossing og Commandeersergeant i 3die Linie-Jnf.Bataill. J. C. Jacobsen til Underbetjente i Aalborg; Commandeersergeant i det kongl. Jngenieurcorps J. C. Lund og Vaabenmester i 11te Linie-Jnf. Bataill. P. A. Hartmann til Underbetjente i Horsens; afsk. Vagtmester af 3die DragonRegiment, J. H. Steen, til Underbetjent i Korsøer; charakts. Commandeersergeant i 1ste Jægercorps H. C. Thrane, Sergeant i 8de Linie-Jnf. Bataill. A. J. Mangold og Trompeter, i Gardehusardivisionen C. C. Hendriksen til Underbetjente i Kolding; Hoboist i den kgl. Livgarde til Fods J. G. Meyer og Vaabenmester i 7de Linie-Jnf. Bataill. M. J. Kysing til Underbetjente i Kjøge, forhenv. Foureer og Skriver ved det milit, gymnastiske Jnstitut, C. L. Steen, til Underbetjent i Præste, Foureer i 13de Linie-Jnf. Bataill., F. Mochov, til Underbetjent i Fredericia; Commandeersergeant i 9de Linie Jnf. Bataill., C. F. Arneklev, til Underbetjent i Kallundborg; Vaabenmester i 6te Linie-Jnf. Bataill., F. J. Sivertzen, til Underbetjent i Ringsted; Sergeant i 5te Linie-Jnf. Bataill. P. C. Kingstrup til Underbetjent i Nestved, samt Foureer i 2den Linie-Jnf. Bataill. J. Rohner til Underbetjent i Ringkjøbing. Under f. D. er Sergeant i 3die Jægercorps, P. C. Walther, beskikket til 1ste Politibetjent i Faaborg. Under f. D. er forhenv. const. Underconsumtionsbetjent i Slagelse, J. C. Müller, beskikket til Underbetjent ved Slagelse Consumtionssted. Under 23 August er Skibsfører A. A. Rauberg beskikket til Fyrinspecteur og Toldforvalter paa Anholt, mod at stille lovbefalet Sikkerhed. (B. T.)
Ribe Stifts Adresseaviser, 1845-09-03
Ledige Embeder. Controlleur-Posten ved Rørvig Control- og Forseglingsted. Gage 500 Rbd. aarlig, foruden fri Bolig. Caution i anordningsmæssige Effekter 100 Rbd.
Ribe Stifts Adresseaviser, 1845-09-03
Byfoged- og Byskriver-Embedet, samt Veier= og Maaler Tjenesten i Skagen. (Opslaaet vakant den 27. August. -
Ribe Stifts Adresseaviser, 1845-09-03
Leirskov og Jorderup Sognekald i Ribe Stift, gl. Angivelse 400 Rd. - Sognekaldet til Domkirken i Aarhuus i Forbindelse med Stiftsprovstiet for Aarhuus Stift og Provstiet for Hasle Herred, gl. Angivelse 600 Rd. (Opslaaede vacante den 23. August. (C. T.)
Ribe Stifts Adresseaviser, 1845-09-03
Altona Kvægmarked. Den 25. August vare 779 Stkr. stort Hornkvæg paa Markedet, hvoraf 399 solgtes. Paa Grund af den rigelige Tildrivt gik Handelen særdeles slet. Jfølge de slaae Beretninger fra England solgtes kun cirka 50 Stkr. dertil. Priserne, især paa gode Vare, vare meget trykkede, circa 10-15 Rd. lavere pr. Stk. (Dok.)
Ribe Stifts Adresseaviser, 1845-09-03
Ribe. Jndklarerede Skibe. D. 26. August. A.P. Sørensen af Sønderho. Evert Galease Anna Caroline, fra Amsterdam med Møllestene, Glas og holl. Ost. D. 27. J. P. Andersen af Sønderho, Evert Galease Anna, fra Østerriisøer med Trælast; H. H. Lydom af Sønde ho, Evert Fru Lene, fra Bremen med Tobaksblade; H. Johansen, Evert Mette, fra Bremen med Tobaksblade. D. 28. J.P. Fischer af Sønderho, Evert Johanne, fra Bremen med Tobaksblade. D. 29. J. J. Fischer af Sønderho, Evert Anna, fra Altona med Stykgods.
Ribe Stifts Adresseaviser, 1845-09-03
Udklarerede Skibe. D. 26. August: C. Nielsen af Orby, Evert Familien, til Altona med Smør, Liimlæder og Qvæghaar. D. 28. N. T. Nielsen af Søn derhos Galease Concordia, til Lillesand, ballastet. Den 1. Septbr.: J. P. Andersen af Sønderho, Evert Galease Anna, til Lillesand, ballastet.
Ribe Stifts Adresseaviser, 1845-09-03
(Jndsendt.) Høistærede Herr Redakteur. Ved at gjennemlæse Deres Beretning i Ribe Avis Nr. 100 om den Skade, som Vandfloden den 2021de August har foraarsaget i de vestlige Sogne, blev Jndsenderen heraf en lidet forundret, da han blandt den Række Sogne og Byer, der findes anført som skadelidte i Særdeleshed, ei traf paa Brøns Sogn, der dog ligger midt imellem de omtalte. Aarsagen hertil maa vist ligge i, at De enten slet ingen Underretning har faaet herom eller ogsaa en feilagtig; hvorfor jeg herved meddeler Dem, at Brøns Sogn og der navnlig Byerne Hauervadt og Obeling har lidt et lige saa stort, om ikke større Tab, saavel paa tildeels umodent Korn som paa Eftergrøden i Engene, som hvilkesomhelst andre Sogne. Der gives Mænd der, som beviisliggen hver har lidt et Tab paa 300 Rdl. Schlesv. Cour. Jndsenderen ønsker ogsaa dette bragt til offentlig Kundskab, da man ellers i sin Tid let kunde gaae glip af en mulig Skadeserstatning, enten ved Nedsættelse i Skatterne eller ved en temporair Godtgjørelse, hvorom der vist med det allerførste vil skee Andragende til høiere Steder, da ingen Stormflod om Sommeren har tilføiet os et lignende Tab i Mandsminde. Brøns Sogn i August 1845. En Landmand.
Ribe Stifts Adresseaviser, 1845-09-03
Bekjendtgjørelser. Følgende nye Bøger faaes hos Andersen i Ribe. Wildts praktiske Universal-Raadgiver for Borger og Landmænd. 14 H. (epl.) – Bartholins Almindelige Brev Comptoir= og Formularbog med tilhørende Anhang. – Nye Fortællinger, af E. Souvestre, overs. af Blicher. – Carl Johan og Svenskerne, romantisk Skildring, overs, fra det Svenske. 1. H. - Gjenboerne, af Em. Carlen. 2. D. Michael Armstrong, Fabrikdrengen, overs. af Fred. Bræmer.
Ribe Stifts Adresseaviser, 1845-09-03
4. H. - Jllustreret Udgave af Wessels Værker, udg. af P. Møller. 10. Levering. – Fire Prædikener af Past. Boisen. - Beckers Verdenshistorie, overs. af J. Riise. XIII. 1–2 H. Subskription modtages: paa Freig, Nordisk Album for Poesie og Kunst, redigeret af Carl Borggaard. Madame Frendenberg fra Altona agter paa Gjennemreisen til Kjøbenhavn at opholde sig en kort Tid her i Byen, og anbefaler sig et æret Publicum med Forfærdigelse af alle Slags fine Pariser-Blomster og Frugter, bestaaende af Haar, Fjeder, Silke og Kryderi. Børn fra 10 Aar samt voxne Damer gives tillige Underviisning i ovenstaaende Arbeide, naar man derom henvender sig i hendes Logis hos Snedkermester Knudsen i Sortebrødregade.
Ribe Stifts Adresseaviser, 1845-09-03
Det bemærkes for de som ønske at lære ovennævnte Arbeider, at Prisen kun er 2 ls. Timen, og at ingen Aparater ere nødvendige, blot en fiin Sar.
Ribe Stifts Adresseaviser, 1845-09-03
At jeg er seilfærdig den 12te Septbr. og medtager Fragtgods til Altona, bekjendtgjøres herved. J. J. Fischer.
Ribe Stifts Adresseaviser, 1845-09-03
Da Flere have forespurgt hos mig om Dagen paa hvilket det i indeværende Maaned bestemte Marked i Tarm skal holdes, finder jeg mig foranlediget til at bekjendtgjøre, at det i Følge det Kongelige danske Cancellies Resolution holdes i Aar den 19de September. Bølling Nørre Herreders Contoir paa Petersmindei Skjern, den 1. Septbr. 1845. Jansen.
Ribe Stifts Adresseaviser, 1845-09-03
Eddike-Udsalg i Varde.
Ribe Stifts Adresseaviser, 1845-09-03
Vort Eddike=Udsalg hos Hr. N. P. Stantenmacher i Varde have vi til forestaaende Syltetid forsynet med vort bekjendte gode Fabrikat og anbefale vi samme paa det bedste til nedenstaaende Priser: pr. Anker a 40 Potter pr. Potte. Bedste Viineddike Nr. 16 Rbd. 4 Mk. 20 Rbs. dito dito Nr. 2 dito dito Nr. 3 3 - 2 - Hvid Oleddike, Bruun dito Kjøbenhavn, den 1ste August 1845. Brødrene Schoustrup. Speile, i forgyldte Rammer af forskjellige Størrelser faaes særdeles billig hos Stantenmacher. Tobakker.
Ribe Stifts Adresseaviser, 1845-09-03
fiine og ordinaire, samt flere Sorter udmærkede Cigarrer, faaes fremdeles hos Stantenmacher.
Ribe Stifts Adresseaviser, 1845-09-03
Tilbagekaldelse.
Ribe Stifts Adresseaviser, 1845-09-03
Den til Løverdagen den 13 Septbr. berammede Auction i Opsneum over Jens Nielsens Eiendomme, aflyses herved, forsaavidt angaaer Gaarden, og Engen i Sneumgaards Mærsk, samt Smedeværktøiet. Skads Herredscontoir den 1. Septbr. 1845. Crone.
Ribe Stifts Adresseaviser, 1845-09-03
At Cancelliet under Dags Dato har foranstaltet Redacteuren af Kjøbenhavnsposten, J. P. M. Grune, tiltalt for Overtrædelse af Trykkefrihedslovgivningen, med Hensyn til en i bemeldte Blads Nr. 189 for Løverdagen den 16de dennes indført Artikel, det bekjendtgjøres herved i Overeensstemmelse med Forordag. 27. Septbr. 1799 § 18. Det Kongelige Danske Cancellie, d. 28 August 1845.
Ribe Stifts Adresseaviser, 1845-09-03
Undertegnede bekjendtgjør herved at have sat sin Tobaksfabrik igjen i Drift, anbefaler sit Fabrikat, lovende reelle Vare til billige Priser. Varde, den 24. August 1845. Ed. Hoffmann.
Ribe Stifts Adresseaviser, 1845-09-03
Stiftsbibliotheket. For at lette Adgangen til det herværende Stiftsbibliothek og gjöre det saa frugtbringende som muligt har sammes Direktion tilladt, at Bibliothekets nyere Bøger og Tidsskrifter herhörende til den theologiske Litteratur cirkulere i en bestemt Orden blandt de nærmestboende Kontribuenter, som heri maatte ønske at deeltage.
Ribe Stifts Adresseaviser, 1845-09-03
Undertegnede, der som Bibliothekar har paataget sig at lede dette Foretagende, hvorom allerede Flere have udtalt Onsket, opfordrer altsaa de til Stiftsbibliotheket kontribuerende Herrer Præster og andre Theologer saavel her i Byen, som i sammes nærmeste Omegn til at erklære, hvorvidt de maatte önske at fremme en Cirkulation som ovennævnte, og vilde de Herrer Udenbyesboende, af hvilke 4 eller 5 passende kunde udgjøre en Cirkulationsorden, behage at opgive de resp. Steder her i Byen. hvor Bogpakkerne kunne afleveres og atter modtages af Undertegnede. Anmældelserne ønskes i Löbet af 14 Dage, forat Cirkulationen dernæst kan tage sin Begyndelse.
Ribe Stifts Adresseaviser, 1845-09-03
Ribe d. 30te August 1845. C. F. Thorup.
Ribe Stifts Adresseaviser, 1845-09-03
Udsalg af Manufacturvarer. Jeg tillader mig herved at gjøre det ærede Publikum opmærksom paa, at jeg udsælger et Parti Manufacturvarer til Jndkjøbspriis. H. sal. Bech. Forgylder-Arbeide.
Ribe Stifts Adresseaviser, 1845-09-03
Undertegnede anbefaler sig med et Udvalg af større og mindre forgyldte Speile med og uden slebet Glas, ditto forgyldte Skilderie=Rammer, Gardinstokke &c. Ribe, d. 1. Septbr. 1815. Andr. Andersen, Boghandler og Bogbinder.
Ribe Stifts Adresseaviser, 1845-09-03
Herved opbydes til Udlaan af Umyndiges Midler under Riberhuus Birks Overformynderie 401 Rbd. 3 s. r. S., hvilke strax kunne erholdes, imod lovbefalet Sikkerhed, naar man derom henvender sig til undertegnede Overformynder. Ribe, den 28 August 1845. Stricken.
Ribe Stifts Adresseaviser, 1845-09-03
At Undertegnede fra næstkommende Michaeli agter at give Underviisning i Dands, tager jeg mig herved den Frihed at bekjendtgjøre.
Ribe Stifts Adresseaviser, 1845-09-03
Ribe, d. 28. August 1845. Ærbødigst Jeppe Brorsen.
Ribe Stifts Adresseaviser, 1845-09-03
At jeg, som har gjennemgaaet den anordnede Examen ved den kongelige Fødselstiftelse i Kjøbenhavn, har taget Bopæl her i Byen som practiserende Jordemoder, tillader jeg mig herved at bekjendtgjøre. Varde, den 27. August 1845. Marie N. Rosengaard, boende hos Bager Feddersen.
Ribe Stifts Adresseaviser, 1845-09-03
Fredagen den 5te September førstk. og følgende Dag, hver Dags Formiddag Kl. 9, bliver, efter Vedkommendes Begjæring, ved offentlig Auction, som afholdes paa Blaavand, bortsolgt Jnventariet af de ved Blaavandshuk den 22. d. M. indstrandede 2de Brigger, "Betsy's, drægtig 146 Tons Registr. og "Helene, 82 Commercelæster, hvilket Jnventarium blandt mere bestaaer af store og smaae Ankere, Seil, Toug og Kjettinger, samt Master og Stænger; ligeledes bortsælges Skroget af Briggen "Betsy's og Vraget af Briggen "Helene og de til disse Brigger hørende Joller og Skibsbaade. – Derefter bortsælges som havareret 2 Sække Uld, 1 Sæk Klude og 22 Stkr. Kalveskind, opbjerget af Ladningen fra det den 20de dennes ved bemeldte Blaavandshuk indstrandede Skib "Lykkens Prøve kaldet. Conditionerne erfares paa Auctionsstedet. Lysthavende indbydes. Oster og Vester Herreders Contoir i Varde, den 29. August 1845.
Ribe Stifts Adresseaviser, 1845-09-05
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff Fredagen den 5. September. No 104.
Ribe Stifts Adresseaviser, 1845-09-05
Udenlandske Efterretninger. Frankrig. Marschal Bugeaud ventes tilbage fra Algier i Begyndelsen af denne Maaned, og man mener ikke, at han kommer dertil mere. Lamoricieres Udnævnelse til Bugeauds Eftermand er undertegnet af Regeringen; han vilde ikke nøies med, at denne Post blev ham overdragen af Marschalen, men fordrede, at Regeringen skulde udnævne ham. Regeringen hylder ikke Bugeands Militærkolonisations-Plan for Algier, og den hele franske Presse ivrer imod ham. Lamoriciere er heller ingen Tilhænger af denne Jdee. - Det synes, at den franske Regering har stærkt isinde alvorligt at ville modsætte sig de ny katholske Bestræbelser i Tydskland, dersom de maatte vise sig i Frankrig. - Den store Astronom og Physiker Arago har bekjendtgjort en vigtig Opfindelse af en Jngenieur. Denne har næmlig ved Fordampning af Kieselsyre vundet et kunstigt Kvartz, der ligner det reneste Bjergkrystal. For de optiske Operationer der hidtil ere lagte uoverstigelige Hindringer i Veien ved at Bjergkrystallet ikke kunde findes stort nok, er denne Opfindelse af stor Vigtighed, ogsaa ere Diamantmagernes Haab derved oplivet.
Ribe Stifts Adresseaviser, 1845-09-05
Spanien. Den ydre Ro er vendt tilbage i Madrid, men Handelstanden protesterer paa det Kraftigste. "Jese politico, gik omkring og lode Butikkerne aabne med Magt; men saasnart de gik bort bleve de lukkede igjen og forsynede med et Skildt, hvorpaa staaer, tilsalge eller tilleie, eller ogsaa de forbleve aabnede, men vil man f. Ex. have en Naal tilkjøbs forlanger Kjøbmanden en Piccete for den (11 ls.) osv.
Ribe Stifts Adresseaviser, 1845-09-05
Man har atter Rygter og progressistiske og carlistiske Bevægelser i Saragossa, Valencia og Toledo. Rusland. Jndtagelsen af Dargo i Cirkassien, Schamils Hovedsæde, kostede Russerne 15 Officerer, der bleve dræbte eller saarede, 33 døde og 129 saarede Soldater. Blandt de dræbte befindes GeneralMajor Fock og Oberst=Lieutenant af Generalstaben Lewison, og en Oberst blev svært saaret.
Ribe Stifts Adresseaviser, 1845-09-05
Amerika. Jfølge Efterretninger fra New York kan snart ventes en Krigserklæring fra Mexico modde forenede Stater.
Ribe Stifts Adresseaviser, 1845-09-05
Jndenlandske Efterretninger. Prinds Frederik af Hessen vil endnu i Sommer afreise til Jtalien med sin høie Svigermoder, Keiserinden af Rusland, der føler sig meget svagelig og af Lægerne er tilraadet, i nogen Tid at tage Ophold i et mildere Klima. Keiserinden vil derfor, ventelig Vinteren over, opholde sig i Florents. (Fipst.) Den hos Hr. J. F. Giødwad for at dække de ham paalagte Mulkter i Mandags afholdte Auction har efter Forlydende indbragt omtrent 650 Rbd., hvilket Resultat fornemmelig fremkom derved, at endeel ubetydelige Bøger betaltes meget stærkt. (B. T.)J Kiel har der, ifølge en Skrivelse i Altonaer Mercur, af 28 Aug., Aftenen iforveien fundet en Forsamling Sted af Mænd fra næsten alle Egne i Hertugdømmerne, for at deliberere og hvad der hensigtsmæssigst var at foretage med Hensyn til den ved Fanereskriptet fremkaldte Stemning i Landet.
Ribe Stifts Adresseaviser, 1845-09-05
Blandt de Tilstedeværende, hvis Antal opgives til nogle og tredive, vare flere Stænderdeputerede. Det egentlige Resultat, man kom til, var udtalelsen af det Ønske og Haab, at man ved Petitioner vilde sætte Kongen i Kundskab om den almindelige Stemning, samt at Stænderne i sin Tid ville vide at værne om Landets Rettigheder. Tillige skulde man anmode d'Hrr. Bargum, Gülich og Bremer om at gjøre Udkast til en Petition, der maaskee vilde blive Udtrykket for Alles Følelser. - Red. af "Altonaer Mercur, bemærker meget rigtig: at der allerbedst vilde være bidraget til Gemytternes Beroligelse, naar de i Kiel forsamlede Mænd vilde benytte deres Jndflydelse til at forebygge offentlige Demonstrationer mod Reskriptet og at bestæmme Denuncianterne.
Ribe Stifts Adresseaviser, 1845-09-05
Den 21. August havde Directionen for Harmonien" i Rendsborg arrangeret en The-dansant paa Skydegaarden, hvori et just ikke talrigt Selskab af Medlemmerne, deels Tydske, deels Danske, toge Deel. Der herskede her, hvad der i et Selskab af dannede Folk forstaaer sig af sig selv, en aldeles anstændig, fredelig Tone, men da et Medlem af Civile standen opførte en Dands og der i den af Orchesteret dertil spillede Musik forekom en Variation paa "Schleswig-Holstein meerumschlungen", protesterede nogle unge Herrer af Garnisonen paa en tumultuarisk Maade derimod og bragte ved deres larmende Remonstrationer Musiken til Tanshed, og, da de tilstedeværende Tydske saavelsom Directionens Medlemmer kontraprotesterede og uforbeholdent gave deres Mishag herover tilkiende, saa blev Ballet naturligviis herover aldeles forstyrret, eftersom man ikke kunde fortænke Damerne i, at de hellere bortfjernede sig, end vilde være Vidner til en Discussion, som under Gemytternes opirrede Tilstand ikke saa ganske bevægede sig indenfor Grændserne af den parlamentariske Ritus. Sagen vil forøvrigt blive forelagt Selskabet i en overordentlig Generalforsamling.
Ribe Stifts Adresseaviser, 1845-09-05
J Anledning af at de politiske Manifestationer, der i de sidste Tider saa hyppigt vise sig i Hertugdømmerne ved Benyttelsen af Flag og andre Emblemer, jevnlig træde frem ved Heisning af Flag paa Huse, og Eiendomme, gjør en Jndsender i Berl. Tid. opmærksom paa, at det ved en kongl. Resolution, som indeholdes i det kongl. danske Cancellies Circulærskrivelse af 7 Januar 1834 - og som, vel at mærke, ogsaa er communiceret det kongel. slesvig-holsteen lauenborgske Cancellie - er allernaadigst bestemt, at ingen Privatmand maa lade noget Flag veie fra sine Eiendomme i Kjøbstæderne eller paa Landet, og at Saadant derfor etheller kan tilstedes andre Magters i de danske Stater ansatte Consuler. Man har saaledes i denne allerhøieste befaling en tilstrækkelig Hjemmel til at forbyde enhver Art af de Flagheisninger, der, naar de benyttes som Demonstrationer af et politisk Parti. fortjener den alvorligste Misbilligelse.
Ribe Stifts Adresseaviser, 1845-09-05
Borgermesteren i Apenrade har bekjendtgjort følgende: Paa given Anledning bekjendtgjøres herved at offentlige Optog uden Politiets forudgaaede Tilladelse ere, under Bøde event, korporlig Straf, forbudte, ligesom det heller ikke er tilladt at synge paa Gaderne navnlig om Aftenen efter Kl. 10 uden Politiets Tilladelse.
Ribe Stifts Adresseaviser, 1845-09-05
Fra Nordslesvig tilmeldes Fædrelandet under 17. August: "Som det er gaaet ved de større schleswigholsteinske Demonstrationer, saaledes gaaer det ogsaa ved enkelte Personers Sammenstød. Der forefalder smaa Slagsmaal, naar de danske Bønder ved Markeder eller slige Leiligheder komme ind til de ravtydske Kjøbstæder, og det er let at forudsee, at disse snart ville afløses af meere alvorlige Skjærmydsler, hvis Regjeringen ikke ved langt kraftigere Forholdsregler vil gjøre Ende paa det schleswigholsteinskeinske Parties Stræben, end ved at udstæde Forbud mod trefarvede Faner med og uden Hertugdømmer nes forenede Vaabenskjolde. Dette Skridt har imidlertid vakt Schleswigholsteinernes store Misfornøielse. De have allerede sendt store Oplag af trefarvede Faner til Aabenraa, Tønder og flere Steder, hvor de udsolgtes til den billige Priis 5 Mk. 14 s. pr. Stykke. De, der have speculeret i dem, ville nu lide Tab, og der er Tale om, at dette Tab vil træffe meget høit staaende Personer, hvorfor ogsaa Tydskerne nære det sangvinske Haab at faae Fanereskriptet ophævet.
Ribe Stifts Adresseaviser, 1845-09-05
Da det udkom førend Kongen paa sin Reise til Før tog her igjennem, bleve de til Tønder og Flækken Lygumkloster sendte Faner, der skulde have varet ved Kongens Gjennemreise, derved ubrugelige. Dog havde Hr. Todsen (ikke den berømte Todsen) paa Meyerholm, ved Tønder, den Dristighed, at plante den schleswigholsteinske Fane ligefor Kongens Næse. Hs. Majestæt holdt stille et Øieblik ved Gaarden, da han saae Fanen, og erkyndigede sig om Mandens Navn. J Lygumkloster havde en Person heiset det forbudte Flag paa en lille Baad i Mølledammen, hvilket dog snart blev nedtaget, man siger, efter at Amtmand Stemann fra Aabenraa havde givet Vedkommende et velmeent Vink desangaaende. Samme Aften Kongen holdt sit Jndtog i Ribe, holdt Hs. Durchlauchtighed, vor naadigste Statholder, sit Jndtog i Lygumkloster, hvor Apotheker Hansen, Hovedet for det sleswigholsteinske Parti der, havde gjort Alt for at tilveiebringe en glimrende Jllumination for den elskede Fyrste". Skjøndt flere for godt Naboskabs Skyld adlød hans paatrængende Opfordring, blev Jlluminationen dog ingenlunde almindelig, uagtet det Rygte udspredtes, at deres Vinduer skulde slaaes ind, der ikke havde illuminerede. Statholderen havde forresten det Uheld, at Vognen væltede med ham paa Veien til Lygumkloster, men han kom heldigviis ikke til Skade derved. Hvorfor samme høie Person iaar ikke kom til Ribe, derom haves forskjellige Meninger. Den egentlige Grund er vel at søge i den der herskende Stemning. Nu kunde vel en Herre med personligt Mod og i Statholderens Stilling have meent, at han burde trodse disse Kjøbstadmænd, men jeg kan dog ikke andet end rose ham for ved sin Bortebliven ikke at have givet Anledning til Uordener. Det maa alligevel nok have været hans første Bestemmelse at komme til Ribe, eftersom der var beordret Bønder med Heste til at afhente ham der, men der kom i betimelig Tid Stafet til vedkommende Ridefoged, at Forspandshestene kun behøvede at møde i Hømlund, en Miils Vei udenfor Byen, hvor Statholderen ventede Hs. Majestæt. Da Kongen og hans Suite ved Linnet skov fik friske Heste forspændte, forefaldt et Optrin, der vakte almindelig Uvillie blandt Bønderne, og som vel fortjener at blive almindelig bekjendt til Advarsel for Fremtiden. Sandemand J. Appel fra Rangstrup fik her Ordre til at kjøre for Staldmester v. Haxthausen; men da han havde spændt sine Heste for Vognen og sat sig paa Bukken, gjorde denne ham begribeligt, at der skulde hans Kudsk og Tjener sidde, da han selv vilde sidde alene, og at Appel maatte see, hvorledes han kom til Lygumkloster et Stykke Vei af 2 a 3 Mile. J. Appel blev ganske forundret over saadan uventet Tiltale og nølede med at stige ned af Vognen, da han meente, at han selv kunde have Lov til at kjøre sine Heste, som han leverede gratis, men Hr. Haxthausen blev heftig og stødte ham ned af Bukken, saa Hatten faldt af Manden. Da Sagen havde naaet den Yderlighed, spændte J. Appel sine Heste fra, for at ride hjem, men blev dog forhindret heri af mellemkommende Øvrighedspersoner der søgte at mægle Forlig og beordrede en Vogn til at kjøre i Ægt med J. Appel til Lygumkloster.
Ribe Stifts Adresseaviser, 1845-09-05
Ved en saadan Adfærd kunne de høie Herrer i Kongens Følge let bevirke, at Bønderne bleve borte med deres Heste, naar man en anden Gang ønsker Forspand. Tages der Hensyn til det ikke ringe Offer, Bønderne yde ved at kjøre for Kongen og hans Følge i den travleste Høhøst, da hvert Par Heste om Dagen koster 6 a 8 Rbd., saa er det vistnok ikke meer end billigt, at de gjøre Fordring paa at behandles med Humanitet."¬